મુંબઈ, તા. 5 : સોનાની ખરીદી માટે શુભ દિવસ ગણાતા ધનતેરસે સોનાનો ઝગમગાટ-ચળકાટ પાછો ફર્યો હતો. સોનાનો ભાવ તોલાદીઠ 32,800 જેટલો ઊંચો જોવા મળ્યો હતો તથા મહારાષ્ટ્ર-ગુજરાતના અમુક તાલુકામાં દુકાળ હોવા છતાં સોનાના દાગીનાના વેચણમાં વૃદ્ધિ નોંધાઈ હતી. બુલિયન માર્કેટનાં સાધનોએ કહ્યું હતું કે સામાન્ય રીતે ધનતેરસમાં ગ્રામીણ વિસ્તારોમાં 67 ટકા અને શહેરી વિસ્તારોમાં 33 ટકા જેટલું વેચાણ થાય છે. જોકે અમુક ગ્રામીણ પ્રદેશોમાં વેચાણ ઘટવાની સાથે શહેરમાં સોનાના વેચાણમાં નોંધપાત્ર વધારો થયો હતો.